Kottby

Kottby (finsk: Käpylä) er en bydel i Helsingfors, ca. 5 km nord for bysentrum, i den administrative bydelen Gammelstaden.

Kottby er mest kjent for sin trehusbebyggelse – Trä-Kottby. Den ble bygd på 1920-tallet som en arbeiderforstad, og regnes som Helsingfors' best planlagte trehusområde.

Ol-landsbyen til de olympiske sommerlekene – som skulle avholdes i 1940 – ble bygd rett sør for Trä-Kottby. Byen ble noe utvida etter krigen foran lekene i 1952. Kottby har i dag ca. 8 000 innbyggere.

Helsingfors' bydeler